Storebæltstunnelen

Storebælttunnelen er en undersjøisk jernbanetunnel i Danmark som er 8024 meter lang. Tunnelen går mellom øyene Sprogø og Sjællandhttp://denstoredanske.dk/It%2c_teknik_og_naturvidenskab/Teknik/Tunnelbygning/Storeb%C3%A6ltsforbindelsen. Sammen med Storebæltsbroen forbinder den øyene Sjælland og Fyn. Den har ett løp i hver retning og bredden gir plass til gangbane på hver side av sporet. Det er 31 tverrslag mellom tunnelene, et for hver 250 meter. Den er godt opplyst og har hele 80 ventilasjonsvifter. Maksimalhastighet gjennom tunnelen er 140 km. i timen. EG (lokomotiv) er konstruert for å trekke 2000 tonn i stigningen opp fra Storebælttunnelen (15,6 ‰). På det dypeste er den 75 meter under havoverflaten. Fra havbunnen er det mellom 12 og 40 meter ned til tunnelen.

Tunnelen ble bygget i perioden 1988 til 1996. Den er boret av fire spesialboremaskiner, en i hver retning i hvert tunnelrør, som ble bygget for anledningen. De 31 tverrslagene fungerer som nødutganger, men de har også viktige installasjoner. Tunnelveggen består av 40 cm tykke betongelementer, og man måtte ha 62500 av dem for å bygge tunnelen. For å lage dem, bygget man en egen fabrikk i Halsskov.

 Linjekart 

|}

 Referanser 

Eksterne lenker
 Storebælt – Fakta og historie

Kategori:Jernbanetunneler
Kategori:Tunneler i Danmark
Kategori:Jernbanestrekninger i Danmark
Kategori:Undersjøiske tunneler
Kategori:1997 i Danmark
Kategori:Tunneler åpnet i 1997
Kategori:Jernbanestrekninger åpnet i 1997
Kategori:Byggverk i Nyborg
Kategori:Byggverk i Slagelse kommune